
TENTAMEN  MEDICUM 


INAUGURA  LE, 


QU.EDAM  DE 


INFLAMMATIONE  HEPATIS 

IV 

ACUTA 


COMPLECTENS. 


Auctore  Thoma  Turnbull. 


PROOEMIUM. 


Ig^uoniam  mos  est  omnibus,  qui  summos  medi¬ 
cinae  honores  in  hac  alma  Academia  ambiunt, 
progressus  sui  in  arte  Hippocratica  specimen  ali¬ 
quod  in  lucem  prodere,  nobis '  quoque  ab  hac  lege 
non  recedendum  erit.  Pro  argumento  Hepatiti- 
dem  Acutam  delegimus,  utpote  quae  gravissimis 
saepe  signis  aegrum  urgeat,  nec  raro  in  finem  le- 

tlialem  desinat :  nonnullis  tamen  de  Hepatis  ip? 
sius  natura  prius  propositis  quam  historiam  cau¬ 
sasque  morbi  aggrediamur.  Sede  enim  mali  com¬ 
perta,  signa  et  medendi  rationes  in  propatulo 
erunt. 

DE  HEPATJS  FABRICA  SITUQUE.  ^ 

Omnium  corporis  humani  glandularum,  Jecur 
maximum  est ;  fuscum,  quasi  compressum,  sub 
dextro  hypochondrio  situm.  Illud  ventris  supe¬ 
rioris  spatiumr  fere  adimplet,  atque  inde  trans 
cartilaginem  ensiformem  in  spatium  sinistrum 
porrectum  est.  Ejus  vero  facies  sursum  spectans, 
gibba,  laevis,  septo  transverso  coptigua  est ;  quae 
quidem  deorsum  aspicit,  concava,  fossis  aspera. 
Ad  partem  posteriorem  et  dexteriorem  Jecur  cras^ 
sum,  anteriore  vero  et  sinisteriore  sensim  extenua^ 
tum  est,  inque  aciem  quasi  cuneatum.  Undique 
membrana  tenuissima,  serosa,  peritonaeo  derivata 
illud  amplectitur,  tam  arcte  quidem,  ut  sine  ip¬ 
sius  Hepatis  hesione,  avelli  inde  non  possit. 

« 

Ligamenta. — Ligamenta  qumum  opera  jecur 


HEPATIS  ACUTA.  S 

sede  sua  nexuque  retinetur,  quinque  sunt,  atque 
uno  excepto  de  peritonaeo  deductse.  Falciforme 
tocattir  quod  gibbum  Hepatis  septo  transverso, 
abdominis  musculis,  et  cartilagini  ensiformi  ad- 
nectit :  per  mediumque  suspendens,  in  lobum 
dextrum  sinistrumque  dividit.  Rotundum  he¬ 
patis  ligamentum  eSt  illud  quod  in  io^tu  vena 
umbilicalis  fuit :  haec,  jam  nato,  ligamine  obstruc¬ 
ta,  brevique  occlusa,  in  formam  teretem  fabricam¬ 
que  ligamentosam  paulatim  solidescit :  ita  tamen 
iit  pristinam  inter  laminas  falcati  ligamenti 
sedem  retineat,  ab  iimbilico  per  marginem  hujus 
inferiorem  ad  fossam  hepatis  usque  in  sinum  sibi 
proprium  pertingens.  Deootrum  quoque  hepa¬ 
tis  ligamentum  peritonaei  plica  est,  quae  limbum 
dextrum  lobi  majoris ;  Sinistrum  vero  quae  sinis-' 
trum  limbum  lobi  sinistri  ad  partes  contiguas 
abdominis  conjungit. 

Lobi, — Loborum  Hepatis  duo  maximi  sunt,^ 
dexter  atque  sinister.  Dexter  quidem  grandior 
est,  atque  magnam  partem  dextri  hypochondrii 
occupat ;  Sinister  vero,  uti  jam  supra  innui,  epi¬ 
gastrium.  Lobi  quoque  hepatis  minores  sunt  qui¬ 
bus  nomina  Spigelii,  Caudati,  Anonymi,  indi- 

ta  sunt.  JLohus  Spigelii  margine  dextra  et  pos¬ 
trema  lobi  dextri,  prope  spinam  situs  est,  inter 
Cardiam  et  venam  cavam  prominens.  Hujus 
autem  Caudatus  nil  nisi  angulus  quidam  est, 
dextrorsum  spectans.  Anonymus  seu  Quadratus 
longe  major  est,  utpote  qui  inter  venam  umbili¬ 
calem,  vesicam  felleam,  fossam  demum  transsver- 
sam,  interceptus  sit. 

Fossce. — Fossae  Jecoris  partibus  in  concavo 
ejus  respondent.  Fossa  vel  Fissura*  magna  ea 
est  quae  venam  umbilicalem,  in  adulto  corpore 
ligamentum  teres  factum,  recipit.  Fossa  seu 
Sulcus  transversus  dicitur  ea,  quae  inter  lobum 
dextrum  et  sinistrum  extensa,  venam  portae  cum 
arteria  hepatica  et  ductu  biliario,  multa  tela  cellu¬ 
losa  et  capsula  Glissoni  inclusis,  recipit.  Minores 
fossae  hepatis  sunt,  Vence  cavos ^  Ductus  venosi^ 
Vesiculoe  fellis. 

Vasa, — Vasa  Hepatis  sanguifera  duos  ordi¬ 
nes  constituunt.  'A  coeliaca  provenit  Arteria 
Hepatica ;  in  brevi  ejus  ad  Jecur  transitu  gas- 
tro-epiploicum  ramum,  unde  plures  minores  nati, 
edens,  in  duas  se  partes  diducit ;  ramulum  vesicae 

«• 

fellis  tribuit,  et  in  substantiam  Hepatis  mersa, 

ibi  pulcherrime  fruticatur. 

\ 

.  Alter  vero  vasorum  ordo  venosus  est.  Venae 
enim  ab  omnibus  fere  visceribus  abdominis  quae 
cibo  concoquendo  subserviunt,  a  ventriculo,  intes¬ 
tinis,  mesenterio,  omento,  pancreate,  liene  rede¬ 
untes,  truncum  illum  crassum  constituunt,  jam 
supra  Venam  Portae  nominatum^  Haec 
in  propaginem  ramosissimam  se  dividit,  ad  omnes 
etiam  minutissimas  Hepatis  partes  aditura.  Mi¬ 
ro  robore  ^st,  atque  ante  immersionem  in  sulcum 
Hepatis  transversum,  capsula  Glissonii  et  tela 
cellulosa  defenditur.  Denique  sanguinem  su¬ 
perfluum  Jecoris  tres  vel  quatuor  Venae  Caveo 
Hepaticae f  in  venam  cavam  ascendentem  profun¬ 
dunt,  qua  septum  transversum  perforat. 

Nervi, — Nervos  hoc  viscus  recipit  a  splanch¬ 
nico  ramo  magni  sympathetici,  necnon  a  pare 
octavo  et  intercostalibus  inferioribus ;  omnes  ta- 
men  adeo  exiles,  ut  neque  sanum  neque  morbo 
affectum  Jecur  acute  sentiat. 

Lymphatica. — -Lymphaticorum  ea  quae  con¬ 
vexo  Hepate  nascuntur,  post  sternum  in  media- 

Stino  anteriore  scandentia,  ad  ductiun  Stenonis 
constituendum  conferunt ;  quae  autem  facies  con¬ 
cava  promittit,  recte  ad  ductum  thoracicum 
magnum  tendunt. 

•  Ductus  JBiliariL — Ductus  Biliarii  ramorunr 
venae  portarum  cursum  persequutitur,  adhuc 
Pori  dicti,  donec  in  majores  paulatim  majores¬ 
que  ramos  congregati,  ductum  Hepaticum^  qui 
mox  cystico  conjungitur.  Communique  nomine 
Choledochus  audit,  constituent.  Ille  vero  cum 
ductu  pancreatis,  duodeni  tunicas  oblique  pene¬ 
trat. 

Fossa  vero  propria  lobi  majoris  vesicula  fellis 
modice  recepta  est ;  tenuis,  pyriformis,  bile  plus 
minus  plena ;  ductum  suum  Cysticum  retro  diri^" 
gens,  quo  facilius  cum  ductu  hepatico  coalescat/ 
adque  duodenum  bilem  cysticam  deferat. 

In  capsula  Glissonii  supra  memorata,  hae  partes 
ita  sitae  sunt,  ut  arteria  iu  sinistram,  vena  in 
dextram,  ductus  in  anteriorem  partem  aspiciant ; 
nervis  autem  ac  lymphaticis,  circumcirca  posi¬ 
tis. 

DE  MORBI  DEFINITIONE. 

•  A  ^  4  ' 

Hepatitis  Acuta,  dp  qua  acturi,  haec  anato¬ 
mica  proponenda  duximus ;  in  classe  Pyrexiarum, 
ordine  Phlegmasiarum,  ah  illustri  Culle:no  de¬ 
finitur  : 

‘‘  Pyrexia,  hypochondrii  dextri  tensio  et  dolor 
saepe,  pungens  pleuritici  instar,  saepius  obtusus  ; 
dolor  ad  claviculam  et  summum  humeri  dextri ; 
deculutus  in  latus  sanum  difficilis,  dyspnoea^  tus»* 
sis  sicca,  vomitus,  singultus*” 


DP  MORBI,  HISTORIA. 

Jecoris-  inflammatio,  ut  medicorum  hbrisjcon- 
stat,.in  regionibus  orbis  terrarum  cdfidis,  nempe 
India,  tam  Occidentali  quam  Orientali,  multo 
frequentius  saevit  quam  frigidis  mitibusque.  Mor¬ 
bus  cum  languore,  cum  horroribus  ac  rigorh 
bus,  haud  secus  ac  alise  affectiones  febriles,  plerum¬ 
que  accedit.  Cibi  appetitus  varius  est;  modo  enim 
aeger  cibum  quodammodo  desiderat,  modo  eun- 

dem  maxime  fastidit.  His  signis  calor  praeter 
solitum,  micatio  arteriarum  concitata,  dura  et 
plerumque  plena,  brevi  post  tempore  succedunt. 
Oris  quoque  fauciumque  ariditas,  deinde  sitis 
urgens,  amaritudo  quaedam  oris,  crusta  albida  aut 
subflava  linguam  obducens,  superveniunt. 

Facies  pallet,  languida  fit,  nonnunquam  colo¬ 
rem  luteum  ostendit ;  dolet  hypochondrium 
dextrum,  ut  tactum  saepe  levissimum  tolerare 
nequeat,  ^ger  quidem,  si  in  latus  sanum  de¬ 
cumbere  conetur,  sive  corpus  erectum  teneat, 
angore  ejusdem  regionis  dolentissime  statim  cru¬ 
ciatur  ;  quando  autem  supinus,  vel  ad  latus  af¬ 
fectum  paululum  inclinatus  decumbit,  multo  mi¬ 
nus  dolore  vexatur. 

Morbo  ingravescenti  supervenit  tussis  frequens, 
modo  sicca,  modo  humida ;  respiratio  gradatim 
difficilior  fit,  dolorque  in  hepatis  regione  e  motu 
inde  musculorum  abdominis,  multo  molestior  red¬ 
ditur  ;  vomitus  quoque  interdum  biliosus  cum 
singultu  plerumque  urget.  Alvus  interea  incer¬ 
ta  ;  interdum  enim  fusa,  interdum  adstricta  est : 
urina  parca,  nec,  si  Van  Swieten  credas,  sine 
ardoris  cujusdam  sensu  excreta. 

Medici  Hepatitidem  secundum  partem  organi 
affectam  distinguere  solent ;  ideoque  facie  hepa¬ 
tis  convexa  quae  septum  contingit  inflammatione 
affecta,  dolor  ille  lateris  ad  claviculam  tendens 
semper  acutissmus  fieri  dicitur,  imo  tumoris  non¬ 
nihil  circa  hepatis  sedem  sentiri  posse ;  respira¬ 
tio  difficilior  evadere,  m  agnoque  dolore  absol- 

■ 

venda ;  tussis  quoque  frequens  sicca  urgere,  signis 
denique  adeo  pleuritidi  similibus  stipari,  ut  vix 
ac  ne  vix  quidem  distingui  possint.  Sed  cum 
pars  concava  patitur,  tunc  dolor  et  febris  minus 
exercent,  at  fastidium  cibi  et  vomitus  materiae  bi- 
liosae  maxime  urgent. 

,  i 


DE  SIGNORUM  RATIONE. 

-  -  -  r  ' 

Hypochondiii  dextri  tensio  ac  dolor, —  Hy- 
pochondrii  dextri  tensio  ac  dolor,  a  mole  hepa¬ 
tis  exaucta,  vasis  scilicet  distentis  et  fluidis  eflPu- 
sis,  inque  nervos,  nunc  sensu  morbido  praeditos, 
prementibus,  oriri  videntur.  In  hepatis  enim 
inflammatione,  vasa  majorem  sanguinis  quantita¬ 
tem  vehunt,  adeoque  tunicas  suas  praeter  naturam 
distendunt,  quo  fit  ut  serum  et  lympha  coagulans 

B 


10 


DE  INFLAMMATIONE 


iis  tandem  effusa  nervos  premant,  irritent,  signa¬ 
que  memorata  praebeant. 

Dolor  Sispe  pungens,  sapius  obtusus, — Do¬ 
lor  saepe  pungens,  saepius  obtusus,  pro  parte  he¬ 
patis  affecta,  variare  dicitur.  Morbus  enim,  si 
membranam  jecur  cingentem  obsideat,  propter 
sensum  illius  acutiorem  dolorem  pungentem  edit, 
substantiam  vero  hepatis  paucis  nervis  hebete 
sensu  instructam  occupans,  obtuse  admodum  do¬ 
let. 

Dolor  ad  Claviculam  et  summum  humeri  dex¬ 
tri  tendens. — Doloris  ad  claviculam  et  summum 
humeri  dextri  tendentis,  ratio,  nunquam  adhuc 
vera,  vel  veri  similis,  reddita  est.  Nervum  phre¬ 
nicum  e  plexus  cervicalis  communi  origine  ortum, 
adque  diaphragma,  quod  sagpe  inflammationis 
hepaticae  particeps  est,  deductum,  plerique  rem 
explicare  credunt ;  sed  huic  utut  probabili  rationi, 
multa  obstant. 

Decubitus  in  latus  sinistrum  docilis. — De¬ 
cubitum  in  latus  sinistrum  difficilem  seger  sen- 

tit,  quia  hepar  et  ligamenta  jam  inflammata,  ten¬ 
sionem  ponderis  illius  sine  dolore  ferre  nequeant. 

Vomitus, — Hoc  signum  Hepatitidis  saepe  valde 
importunum,  non  solum  a  consensu  ventriculum 

K 

inter  et  hepar,  sed  bilis  quoque  irritamento  in 
eum  saepe  refluentis,  originem  ducit. 

Dyspncea,  Tussis  sicca,  Singultus,  ipsius  irri¬ 
tationis  proles  sunt. 


DE  CAUSIS. 

Non  signa  solummodo  morbi  novisse  sat  est : 
causas  quoque  diversas,  quae  iisdem  originem 
praebent,  intelligere  necesse  est. 

Hepatitidis  acutae  causae  prcedisponentes  et 
excitantes  sunt:  scilicet  quae  aut  proclivitatem 
ad  morbum,  vel  morbum  ipsum,  inducunt. 

Pr^disponentes  multae  sunt ;  sed  eae 
maxime  considerari  debet,  quae  in  manu  nostra 
sunt,  et  si  non  omnino,  saltem  certos  inter  limi¬ 
tes  cohiberi  possunt.  Hujusmodi  sunt  intempe¬ 
rantia  tam  victus  tam  vini  vel  aliorum  liquorum 

inebriantium,  vitae  genus  lautum  et  otiosum,  ca¬ 
lor  nimius,  sive  coeli,  sive  conclavis  quod  habitant 
homines.  Aliae  causae  quae  obnoxios  faciunt,  sunt 
aetatis  florentis  et  sanguinei  temperamenti  corpus, 
sexus  masculinus  prae  foeminis  et  pueris ;  et,  ut 
nonnulli  volunt,  temperamentum  corporis  melan¬ 
cholicum,  utpote  'cui  hepar  irritabilius  natura  da¬ 
tum  sit.  :  ' 

Excitantes  causae  numerosissimae  sunt ; 
quoniam  quaecunque  sanguinis  impetum  ad  jecur 
augent,  Hepatitidem  inducere  possunt.  His 
exercitatio  vehemens  et  diuturna  sub  sole  ardente, 
frigus  extrinsecus  admotum,  maxime,  cum  hu¬ 
more  junctum,  corpore  interim  praeter  solitum 
calente ;  caloris  frigorisque  subita  vicissitudo, 
aestates  fervidae,  aridaeque,  quidam  animi  affectus, 
ut  ira,  metus,  subita  trepidatio,  m cesti tia,  vermes, 
intemperantia  omnigena,  praesertim  frequens  li¬ 
quorum  stimulantium  ingurgitatio,  victus  aroma¬ 
tici  condimentis  acridi  usus ;  febres  intermitten¬ 
tes,  remittentes,  raro  continuae,  haud  inepte  com¬ 
prehendi  possunt.  Injuriae  externae  quoque,  ut 
calvariae  fractura,  Hepatitidem  acutam  aliquando 
excitasse  visae  sunt,  consensu,  an  concussione,  ig- 

narem.  Porro,  concretiones  solidas,  sive  calculi 
biliarii  ductibus  inhgerentes,  vasa  comprimendo  et 
irritando,  hunc  morbum  haud  raro  inducere  va¬ 
lent.  Adjici  potest,  acutam  hepatis  inflamma¬ 
tionem  saepe  chronicam  concitare. 


DE  TERMINATIONIBUS. 

Hepatitis,  haud  aliter  ac  aliae  inflammationes. 
Resolutione,  Suppuratione,  Scirrho,  Gangraena, 
terminari  potest. 

Resolutio  morbi  finis  optima  et  multum  op¬ 
tanda  est,  sive  viribus  naturae  medicatricibus, 
sive  medicamentorum  ope  enata.  Evacuationes 
aliquas  plerumque  comitatas  habet :  diarrhoea 
biliosa,  sanguine  commixta,  citra  dolorem  ac 
tenesmum;  fluxus  urinae,  sedimentum  copiosum 
demittentis  ;  sudor  profusus,  tepidus,  totum  cor¬ 
pus  aequaliter  pervadens ;  incrementum  secretio¬ 
nis  bronchialis ;  erysipelas  demum,  in  aliqua 
corporis  parte  externa  apparens,  morbum  non- 
nunquam  in  exitum  felicem  ducunt. 


Suppuratio  quam  maxime  timenda  est,  si 

causa  morbi  excitans  haud  sublata  fuit.  Hsec 
terminatio,  periculo  referta,  nequaquam  infre¬ 
quens  est ;  et  indiciis  hisce  cognoscenda.  Horro¬ 
ribus  iteratis  aeger  corripitur,  dolores  minus  acuti 
fiunt,  minus  pulsant,  paulatim  remittunt,  sensus¬ 
que  ponderis  plenitudinisque  in  parte  affecta  per¬ 
cipitur,  pulsus  plenus  fit  et  mollior,  lingua  albida 
est,  cum  genarum  erubescentia  et  aliis  hecticae 
signis. 

Abscessus  varie  evacuari  potest.  Haud  raro 
tubis  biliariis  erosis,  pus  in  abdomen  per  ductum 
hepaticum  transit.  In  ventriculum  vel  intestina 
materia  viam  aliquando  sibi  patefacit,  et  dejec¬ 
tione  demum  vomituque  ejicitur.  Nonnunquam 
per  adhaesiones  cum  septo  transverso,  et  erosio¬ 
nem  subsequentem,  vel  in  thoracis  cavitatem, 
vel  etiam,  nec  ita  raro,  in  pulmones  penetrat. 
Denique  per  musculos  intercostales,  absorptione 
excitata,  pus  viam  sibi  foras  efficit. 

SciRRHUS  nequaquam  infrequens  Hepatitidis 
terminus  est,  sed  acutae  saepius  quam  chronicae 
sequela ;  interdum  per  annos  plures  sine  ulla  mo¬ 
lestia  subest,  neque  scirrhum  glandularum  exter¬ 
narum  omnino  refert. 

Gangrasna  nisi  perraro  Hepatitidem  non  termi¬ 
nat  ;  vix  quidem,  extra  Morgagnum,  exemplum 
non  dubium  invenire  potest. 


DE  PROGNOSI. 

Quum  prognosis  cujuslibet  morbi  quem  cu¬ 
randum  suscipit  medicus,  quantum  ad  famam 
ejus  existimationemque  spectat,  summi  momenti 
sit,  hanc  medicinae  partem  quam  maxime  excolere 
debet.  Hepatitide  vero  acuta  periculum,  secundum 
proclivitatem  ad  suppurationem  aestimari  debet. 

Pyrexia  vehemens,  dolores  exacerbati,  respira¬ 
tio  curta  sed  celeris,  vomitus,  singultus,  delirium, 
cum  maxima  virium  prostratione,  vultu  languido, 
pulsu  parvo,  debili,  abnormi,  indicia  sunt,  quae 
periculum  maximum  minentur  et  praenuncient ; 
et  si  non  his  remediis  propriis  tempestive  obste¬ 
mus,  ad  exitum  lethalem  cito  ruere  possunt.  Con¬ 
tra,  si  signa,  pagina  nostra  decima  tertia  exposita, 
supervenerint,  et  si  indicia  phlogistica  gradatim 
subsederint,  tunc  eventum  morbi  felicem  praedi¬ 
cere  nobis  licebit. 

Quando  malum  in  abscessum  abit,  periculum 
quo  versatur  aeger  deprehendere  in  promptu  erit. 
Sic  enim  pus  diaphragma  perforat,  et  in  thora¬ 
cis  cavitatem,  vel  in  pulmones  effunditur  ;  miser 
suffocatione  vitam  saepe,  sed  non  semper,  amittit. 
Quando  in  ventriculum  vel  intestina  sibi  viam 
efficit,  suis  periculis  non  caret,  ideoque  prognosis 
mala  est.  Si  vero  ad  partes  internas  aperte  spec¬ 
tet,  ope  scalpelli  pus  foras  emitti,  mortisque  fau¬ 
cibus  aeger  eripi  potest. 

Terminatio  in  scirrhum  mortem  haud  instan¬ 
tem,  sed  lentam  tandem  infert,  ictero  vel  ascite 
insanabili  superinducto. 

Si  quando  indicia  supra  memorata  gangraenam 
indicantia  supervenerint,  tunc  conamina  omnia 
ad  vitam  aegri  conservandam  in  fumum  abeunt, 
et  serius  citiusve  mors  inevitabilis  miserum  aerum¬ 
nis  liberat. 


DE  DIAGNOSI. 

Morbi  quibuscum  inflammatio  hepatis  acuta 
confundi  potest,  varii  sunt ;  inter  quos  Pneumo¬ 
nia,  Ente7itis,  Gastritis,  Colica  atque  Rheu- 

matismus  praecipue  numerantur, — Pneumoniam 
tam  vehementer  simulant  multa  e  signis  quae 
Hepatitidem  comitantur,  ut  multi  etiam  peritissi- 
mi  medici  nonnunquam  inde  decepti  sunt.  Illis 
vero  signis  discerni  potest.  Hepaticus  dolore 
minus  pungente  vexatur ;  qui  modico  sub  mar¬ 
gine  costarum  spuriarum  pressu  multum  augetur. 
Tussis  sub  inspiratione  non  excitatur,  at  dolor 
fit  major ;  plenitudinis  sensus  ac  tensionis  in 

I 

parte  affecta  sentitur;  adsunt  tussis  sicca,  sin¬ 
gultus,  vomitus  biliosus  ;  facies  languet ;  oculi 
hebescunt,  icteri  signa  saepenumero  adparent ; 
dolor  hypochondrii  dextri  usque  ad  jugulum 
et  summum  humeri  dextri  nonnunquam  ten¬ 
dit,  atque  augetur  quando  in  sinistro  latere  aeger 
decumbit.  Contra  vero,  dolor  in  quadam  thora¬ 
cis  parte,  respiratio  perpetuo  difficilis,  et  saepe  non 

nisi  trunco  corporis  erecto  exercenda  ;  cum  faciei 

_  »  * 

tumidie  colore  purpureo,  Pneumoniam  vere  indi¬ 
cant.  Porro,  multum  ex  morbi  historia  causis¬ 
que  disci  potest. 

Enteritidis  dolor,  circa  umbilicum  torquens, 
pulsus  parvus  atque  durus,  febris  typhodes,  cum 

absentia  signorum  Hepatitidis  propriorum,  hune 
morbum  ab  inflammatione  hepatis  satis  clare  dis¬ 
tinguunt. 

Gastkitis  haud  difficulter  ab  Hepatitide  dis¬ 
tinguitur.  Gastritide  enim  laboranti,  sedes  do¬ 
loris  diversa ;  adsunt  quoque  dolor  epigastrii 
urens,  anxietas  circa  praecordia  molestissima,  vo¬ 
mitus  frequens,  ingestis  quibuslibet  auctus,  una 
cum  prostratione  virium  magna,  febre  typhode, 
et  rubore  erysipelatoso  in  faucibus  nonnunquam 
apparente. 

A  CoLiGA  facile  internoscitur.  Hoc  enim 
morbo  adsunt  accessio  et  remissio,  umbilicus  in¬ 
trorsum  retrahitur,  pulsus  est  parvus,  plenus  at¬ 
que  mollis ;  morbi  initio  pyrexia  semper  abest, 
dolor  sub  pressu  imminuitur,,  alvus  denique  per¬ 
tinaciter  astringitur, 

A  RHEUMATICO  aflfectu  musGulorum  super¬ 
incumbentium,  sine  difficultate  magna.  Hepatitis 
distingui  potest.  In  Rheumatismo  dolores  plus 
minusve  diffusi,  et  fugaces  ab  alio  in  alium  locum 
et  musculi,  prae  angore  molestissimo,  motum  vel 

tactum  tolerare  nequeunt ;  tussi  simul,  vomitu, 
singultu,  absentibus. 


DE  POST  MORTEM  SIGNIS. 

Quje,  cadavere  secto,  in  conspectum  veniunt, 
multum  in  diversis  corporibus  variare  solent. 
Tunica  hepar  cingens  incrassata,  et  inflamma¬ 
tione  tentata  vulgo  reperitur ;  vasaque  ejus  mul¬ 
to  sanguine  florido  distenta,  lympham  coagulan¬ 
tem  plerumque  effundunt,  per  quam  jecur  cum 
partibus  vicinis  conglutinatur. 

Quin  ipsum  hepar  amplificatum  et  induratum, 
citra  notabilem  fabricae  internae  mutationem,  ali¬ 
quando  invenitur. 

Celeberrimus  Monro  Tertius  in  ‘‘  Primis 
Anatomiae  Lineis,”  hepar  praeter  naturam  molliri 
quoque  memorat. 

Tubercula  magnitudine  variantia,  cum  absces¬ 
sibus  plus  minusve  ingentibus,  in  partibus  hepa¬ 
tis  diversis,  nonnunquam  etiam  detegantur.  In¬ 
terdum  hydatides,  humore  albido  vel  subflavo  dis¬ 
tentae,  partem  hepatis  internam  occupant,  vel 
margini  ejus  adhaerent.  Porro,  calculi  biliarii, 

fluxu  bilis  per  ductus  biliferos  praepedito,  in  he 
pate  post  mortem  visi  sunt. 


.  DE  MEDENDI  RATIONE. 

Propositis  jam  signis,  et  vario  morbi  eventu, 
restat,  ut  ad  medendi  rationem  transeamus. 
Quum  vero  princeps  ejus  consilium  sit,  inflam¬ 
mationem  extinguere,  ad  illud  explendum,  regi¬ 
men  antipblogisticum  dictum,  et  remedia  aliis  in 
inflammationibus  usurpata,  de  quibus  sigillatim 
pauca  dicere  mihi  in  animo  est,  sedulo  adhibere 
oportebit. 

Sanguinis  Missio  libere  et  tempestive  ad¬ 
hibita,  ad  violentiam  morbi  reprimendam,  demum- 
que  penitus  resolvendam,  optimum  remedium 
est.  Nulla  lex  vel  regula  universa  de  quantitate 
detrahenda  tradi  potest :  tamen  auctoribus  cau¬ 
tum  est,  ne  morbi  violentiam,  aegri  aetatem  vires¬ 
que,  multas  demum  alias  res  extraneas,  uti  coelum, 
anni  tempus,  victus  et  vitae  genus,  in  animo  non 
sedulo  perpendamus.  Sanguis  ex  orificio  am¬ 
plo  detrahendus  est ;  et  si  animi  deliquium  ac- 

cesserit,  prodest  multum.  Hoc  enim  statu  om¬ 
nes  corporis  functiones,  inter  quas  inflammatio 
annumerari  potest,  pro  tempore  supprimuntur. 
Haro  autem  una  sanguinis  missio,  utcunque 
ampla,  malum  solvit.  S^pissime  enim  dolor,  et 
signa  alia  quae  leniverat,  brevi  post  tempore  re¬ 
cipiunt  ;  quod  si  fiat,  sanguis  iterum  pro  signo¬ 
rum  violentia,  aegri  viribus  erit  mittendus ;  et  si 
opus  sit,  repetendus. 

Purgantia,  utpote  alvum  cientia,  in  hoc 
haud  secus  ac  aliis  morbis  febrem  habentibus 
quibus  usurpantur,  maxime  prodesse  solent. 
Namque  per  eorundem  stimulum  intestinis  ad¬ 
motum,  omnium  qui  in  ea  funduntur  humorum 
secretionem  et  fluxum  promovent  augentque ; 
simulque  majorem  sanguinis  derivationem  intes¬ 
tina  versus  eflRciunt,  multum  ideo  humoris  tenuis 
a  sanguine  detrahunt,  et  sic  exinanitio  fit  gene¬ 
ralis.  Porro,  tensionem  minuunt  vasorum  quae 
sanguinem  ubique  corporis  vehunt,  ideoque  ejus 
impetum  temperant,  corpus  ipsum  demum  in¬ 
firmant  ;  atque  hac  ratione  inflammationem  de¬ 
pellere  tendunt. 

Remedia  hujus  classis  leniora,  praesertim  sales' 
medii  multa  aqua  soluti,  utilissima  videntur ;  sa¬ 
lium  optimi  sunt  Sulphas  Magnesiae,  Tartras  Po- 
tassae,  Sulphas  Sodae,  Phosphas  Sodae. 

Infusum  sennae  compositum,  et  Oleum  Ricini, 
in  hoc  morbo  magnopere  prosunt.  In  plagis 
calidis,  quaedam  ex  hydrargyro  praeparata,  uti 
suhmurias  hydrargyri  mitis  intrinsecus,  et  un¬ 
guentum  hydrargyri  extrinsecus  adhibitum,  non¬ 
nullis  medicis,  quasi  specificum  remedium,  mul¬ 
tum  laudantur.  Alii  in  morbi  initio  praecipiunt ; 
alii  contra,  post  urgentia  signa  inflammationis, 
usurpari  melius  esse  existimant. 

Enemata  laxantia  et  emollientia  per  anum 
infusa,  mollito  aut  diluto  stercore  duriore,  viisque 
per  quas  excerni  debet,  madefactis  et  quasi  in¬ 
unctis,  quo  facilius  dejectio  fiat,  vehementer  pro¬ 
desse  inventa  sunt. 

Vesicatoria,  si  rite  et  tempestive  adhibita, 
in  hepatis  inflammatione  utilissima  saspe  reperi- 
untur.  Hypochondrio  dextro  vesicatorium  am¬ 
plum  imponendum  est,  et  plus  fere  prodest  nova 

vesicatoria  iterum  iterumque,  vel  eidem  loco,  si 
hic  primam  satis  sanamque  cutem  denuo  adeptus 
est ;  sin  minus,  partibus  vicinis,  imponere.  Hoc 
modo  videntur  opem  ferre,  partim  stimulo  suo, 
partim  ipsa  exinanitione,  sanguinis,  cursum  et  dis¬ 
tributionem  aliquantum  mutant :  nimirum,  qui  a 

parte  affecta  evertitur,  adque  illam  unde  exina- 

« 

nitio  fit,  vel  cui  vesicatorium  imponitur,  copiosius 
derivatur.  Frequenter  .  evenit,  ut  stranguriae 
vesicatorium  originem  praebeat ;  quse  particulis 
quibusdam  cantharidis  per  cutem  in  sanguinem 
assumptis,  et  ad  renes  vesicamque  delatis,  plane 
tribuenda  est :  vel,  ut  quidam  volunt,  irritationi 
ipsius  cutis  cum  organis  urinalibus  communicatae. 
Ad  hoc  incommodum  evitandum  vel  minuendum, 
prodest,  potum  aliquem  lenem  et  diluentem  bi¬ 
bere  :  neque  inutile  videtur  pertenui  linteolo 
emplastrum  ipsum  obtegere.  Sunt  quibus  per¬ 
suasum  est,  camphoram,  aut  emplastro  •  admis¬ 
tam,  aut  exiguo  omnino  portione  devoratam, 
aegros  a  stranguria,  quam  alioquin  cantharis  fac¬ 
tura  esset,  optime  defendere.  .  •  r;^; 

Quoniam,  ut  diximis  supra,  jecoris  inflammatio, 

t 

sudore  in  partibus  corporis  omnibus  prorumpente. 

aliquando  solvitur;  medico  non  supervacaneum 
erit;  hanc  naturae  semitam  sequi.  Hinc  dia- 
PHORETicoiiUM  optima,  quae  antimonio  paran¬ 
tur,  sicuti  Pulverem  Antimonialem,  Tartratem 
Antimonii,  in  dosibus  parvulis,  ut  nauseam  et  su¬ 
dorem  cieant ;  necnon  Aquam  Acetatis  Ammo- 
niae,  cum  potione  diluentium  copiosa,  quale 
est  Decoctum  Hordei,  vel  Avenae,  adhibere  ne- 
cesse  est.  Sed  ne  vomitum  moveant  sedulo  prae¬ 
cavendum  est. 

Refrigerantia,  qualia  sunt  fructus  acidi. 
Citrus  aurantium,  Tamarindus  Indica,  cum  Ni¬ 
trate  Potassae,  in  Hepatitide  haud  secus  ac  in 
aliis  inflammationibus,  in  auxilium  opportune 
veniunt ;  non  solum  febrem  temperando,  sed 
etiam  sitim,  vomitumque  imminuendo  et  coer¬ 
cendo,  prosunt. 

Auxilia  supra  memorata  in  tempore  inflamma- 
tibnis  usurpanda  sunt ;  quum*  autem^  sive  ex  vio- 
lentia  morbi  insolita,  sive  remediis  non  rite  ad¬ 
hibitis,  vel  denique  omnino  neglectis,  morbus  in 
suppurationem  progreditur,  'generationem  puris 
sani  medicamentis  roborantibus  ac  stimulantibus, 

uti  cinchona,  et  vino  rubro,  modice  epoto,  accele¬ 
rare  oportet.  Quod  si  abscessus  ad  partes  exter¬ 
nas  plane  spectet,  jamque  cum  iis  probe  cohaerere 
appareat,  tum  scalpello  aperiendus,  et  ulcus  se¬ 
cundum  leges  chirurgiae  ad  sanitatem  perducen¬ 
dum  est. 

